# Værdier

**Hvordan vi sikrer, at den unge er i centrum**

***Familien skal have ejerskab***

* Den unge og netværk skal så meget som muligt på banen på møderne. Det er deres liv og deres møde.
* Den unge og netværks præsentation af problemstillingen har indflydelse på, hvem der skal indkaldes.
* Den unge og netværk skal opleve, at de er kerneelementer i at finde den bedste vej til en fælles løsning.
* Vi taler MED den unge og netværket og ikke OM den unge og netværket.
* Ændringer i aftaler kan kun ske efter inddragelse af den unge og netværket i denne beslutning.

***Ansvaret ligger hos de professionelle***

* Tovholderen forbereder den unge og netværket og respekterer deres ønsker til mødet.
* Vi har ansvaret for at skabe et råderum til den unge og netværket ved selv at trække os lidt tilbage.
* Vi har ansvaret for, at der laves tydelige aftaler, så den unge og netværket har mulighed for at handle på disse og indtage en aktiv rolle i eget liv.

***Vi anerkender og respekterer kollegers faglighed***

* De forskellige fagligheder, der indkaldes til mødet, er forpligtet til at indgå i dialog med mødeindkalder ved tvivl omkring formålet eller udbytte med deltagelse.
* Referenter forpligtes til at tage opgaven, hvis de får den af tovholderen.
* Vi prioriterer de tværfaglige møder, vi indkaldes til. Ved afbud afgør tovholder, om mødet skal flyttes.

***Vi er nærværende***

* Kun referenten skriver ned / bruger computer/telefon/IPad. Det er vigtigt, at de professionelle udstråler, at mødet er vigtigt, og at de er mentalt til stede.

***Vi kommunikerer tydeligt og præcist***

* Vi sikrer, at alle involverede har den samme forståelse af, hvad der skal ske.
* Vi får sagt det, der skal siges, på en empatisk og konstruktiv måde.
* Vi siger tingene, som de er.

***Vi holder professionelle møder***

* Vi går til møderne med et nysgerrigt mindset og behøver ikke gå derfra med et endeligt svar.
* Tiderne overholdes, så den unge og netværket ikke føler, de træder ind i andres samtaler, eller at noget er aftalt på forhånd. Ligeledes aftales eller diskuteres der ikke, efter mødet er afsluttet.
* Vi holder en god og ordentlig tone med respekt og anerkendelse for fagligheder, oplevelser og beslutninger.
* Vi forsøger at være kreative i vores afholdelse af møder, så vi på bedste vis tilgodeser netværkets behov.